Andris Kivičs

Andris Kivičs (dzimis  Rīgā) ir latviešu mūziķis, dzejnieks, mūzikas un tekstu autors un arī bijušais Rīga TV24 raidījuma "Rampas ugunis" vadītājs.

Pirms kļuvis par mūziķi, A. Kivičs astoņus gadus profesionālā līmenī spēlējis basketbolu. Viņš ir bijis Latvijas U18 izlases dalībnieks, bijis arī pieaugušo izlases kandidāts, pēc karjeras LJBL spēlējis arī profesionālā līmenī Latvijas Basketbola līgā. 1994. gadā Frankfurtē kopā ar Aigaru Vītolu un Raimondu Fūrmani kļuvis par pasaules čempionu strītbolā.

Karjera mūzikā 
Kā mūziķis Andris Kivičs ir izdevis septiņus CD albumus un četrus lejupielādes albumus, kuros viņš ir visu dziesmu mūzikas un teksta autors. Savā karjerā gan ar grupu Z-Scars, gan kā solo izpildītājs uzstājies Latvijā, Anglijā, Igaunijā, Vācijā, Īrijā, Islandē, Zviedrijā, Džersijas salā, Gērnsijas salā, Kanāriju salās, Afganistānā, Apvienotajos Arābu Emirātos un citur.

Andra Kiviča grupas Z-Scars visi albumi ir bijuši nominēti Mūzikas ierakstu gada balvai 2004. gadā ar dziesmu "Tu tuvojies sev" grupa uzvarēja "Muzikālajā bankā". Vairāk nekā desmit Andra Kiviča dziesmas ir bijušas ierindotas dažādu radiostaciju topu pirmajās vietās.

Sarakstījis dziesmu tekstus albumam krievu valodā "Prjamo v serdce", saņemot radio SWH+ balvu "Otkritije goda". Dziesmas "Kriči" un "Vse maji mečti" bijušas Radio SWH+ Nr. 1.

Grupa Z-Scars vairākas reizes ir bijuši īpašie viesi tādiem Krievijas mūzikas grandiem kā BI2 un Zverji, iesildot krievu grupas ar stundu garu programmu krievu valodā. Z-Scars tika piedāvāts veidot karjeru Krievijas virzienā, taču tas nenotika, jo ideja neguva atbalstu visu grupas dalībnieku viedū.

2011. gadā grupa Z-Scars izdeva labāko dziesmu izlasi ar 16 populārākajām dziesmām un devās 10 gadu jubilejas klubu turnejā. 2016. gadā grupa Z-Scars izdeva albumu "Restarts" un devās vislatvijas 15 gadu jubilejas tūrē. Pazīstamākās dziesmas no albuma ir "Es gribu", "Mans miljons esi Tu" un "Vērtības".

Kā solomākslinieks Andris Kivičs sevi pieteica 2009. gadā, kad viņa radītā dziesma "Latvijai" ieguva ārzemēs dzīvojošo latviešu atzinību un šobrīd ar 2 miljoniem skatījumu ir populārākā Andra Kiviča dziesma interneta vietnē YouTube.
Tam 2012. gadā sekoja soloalbums “Skārienjūtīgs” ar hitiem “Kad Tevis nav” un “Latvijai”, kā arī 2014. gada albums “Dziesmas Tēvzemes naktslokāliem” ar hitiem “Tev piestāv” un “Tas nekad nepāries” kopā ar Aminatu Savadogo.
2017. gada 3. novembrī Andris Kivičs izdeva soloalbumu "Andris Kivičs/Eduards Veidenbaums 2017".

2019.gadā Andris Kivičs kopā ar Lieni (toreiz vēl) Skulmi izdeva albumu "Incidents", kurš stāstīja par pāra cīņu ar melīgajiem masu medijiem, dzelteno presi, un uzdrīkstēšanos mīlēt un dzīvot pa īstam.

2020.gadā ,sākoties Covid-19 pandēmijai,Andris Kivičs izdod pirmo mazalbumu Latvijas vēsturē, kurš izmantojot akustisko ģitāru un balsi, tiek ierakstīts viedtālrunī. Albums ar 7 dziesmām tiek ierakstīts ar pirmo reizi, pie tam feisbuka tiešraidē, kuru vēroja ap 1000 interesentu. Dziesmas ar humora piesitienu stāsta par pašizolāciju, histēriju ar masveida griķu iepirkšanu, dzīvošanu no mājām, precīzi aprakstot laikmetu un unikālos notikumus Latvijā pandēmijas sākumā.

Andris Kivičs ir viens no pieprasītākajiem ballīšu mūziķiem Latvijā, profesionāli izklaidējot cilvēkus tikai ar ģitāru un humora stāstiem iz savas dzīves, kas jau drīzumā pārtaps Andra kiviča pirmajā stand up.

Televīzija 
Astoņpadsmit gadu vecumā Andris Kivičs uzvarēja LTV diktoru konkursā, taču nevienu dienu nenostrādāja par diktoru.

A. Kivičs darbojās LTV, divus gadus vadot raidījumus "Randiņš" (2004) un "Sems" (2005), filmējies LTV seriālā "Būt mīlētai" (2011) un TV seriālā "Yes, Boss!" (2011). 

2014. gadā Andris Kivičs sāka vadīt Riga TV24 sarunu raidījumu “Rampas Ugunis”, kas ātri ieguva popularitāti skatītāju vidū un 2015. gadā tika nominēts NEPL balvai “Gada celmlauzis”,saņemot 100 000 eiro atbalstu no NEPL. Raidījuma pamatā ir izglītojoši-izklaidējošas, cilvēcīgas sarunas ar sabiedrībā pazīstamiem cilvēkiem. Četru gadu laikā Andris Kivičs novadīja 1150 raidījumu, no kurām 80% ir tiešraides.

Piedalījies TV šovos "Dziesmu duelis", "Divas zvaigznes", "Dziedi ar zvaigzni", "Trakais skrējiens", "Esi gardēdis", "Zvaigznes ceļo", "Tikai ar ielūgumiem", "Gandrīz ideālas vakariņas", kā viesis piedalījies jauno talantu realitātes šovos

2019.gadā kanālā STV tika rādits 20.sēriju realitātes seriāls "Kivičs.Pavisam privāti", kurš sasniedza realitātes seriālu rekordus Latvijā.

Grāmatas un dzejas krājums 
Kiviča dzīvei aktīvi seko dzeltenā prese, un 2011. gadā apgāds Zvaigzne ABC izdeva autobiogrāfisku viņa grāmatu "Mana privātā dzīve — tik atklāti, kā vēl nekad". 

2012. gada 15. decembrī šajā pašā apgādā iznāca Kiviča pirmais solo albums un dzejoļu krājums "Skārienjūtīgs". 

2019.gadā apgāds Jumava izdod Andra kiviča otro grāmatu "It kā Tu kaut ko zinātu", kurā autors vieglā valodā apraksta savas gaitas politikā priekšvēlēšanu laikā, kā arī savu liktenīgo  satikšanos ar  Lieni Skulmi, un to, kā pāris sadzīvoja ar valsts apspriestākā pāra statusu.

Privātā dzīve 
Andris Kivičs bija precējies ar basketbolisti Ilzi Ieviņu, kuru laulība tika šķirta 2006. gadā. Jau pirms šķiršanās ar pirmo sievu A. Kivičam bija attiecības ar stilisti Danu Dombrovsku (abiem ir dēls). No 2006. gada otrās puses līdz 2009. gadam A. Kivičs bija laulāts ar Elīnu Straumi. Savukārt 2012. gadā salaulājas ar uzņēmuma "Skaistuma mājas" īpašnieci Madaru Kiviču, abu laulībā dzimušas divas meitas. Pāris izšķīrās 2018. gada decembrī. Kopš tā laika mūziķis ir kopā ar mākslinieci un žurnālisti Lieni Kiviču, pāris salaulājās 2020. gada sākumā.

Albumi

Atsauces 

1977. gadā dzimušie
Rīgā dzimušie
Latviešu mūziķi
Latvijas dzejnieki
Latvijas basketbolisti
Rīga TV24 darbinieki